**A humán epesav-kötő fehérje szállító és célba juttató funkciójának felderítése** **integrált biofizikai megközelítéssel**

Biczók László, Kovács Mihály, Tőke Orsolya

Együttműködésünk első munkaszakaszában az epesavak célbajuttatásában szerepet játszó letekeredés termodinamikai és kinetikai vizsgálatára koncentráltunk a humán epesav-kötő fehérjében. Megállapítottuk, hogy mind a hődenaturáció NMR spektroszkópiás, mind a kémiai renaturáció stopped-flow fluoreszcenciás vizsgálata többállapotú folyamatra utal. Az NMR mérésekkel nyert aminosav-specifikus információ ugyanakkor a szekvencia mentén nem egységes hőmérséklet választ jelez. NMR, fluoreszcenciás és DSC mérések alapján a hődenaturáció 53-63°C között megy végbe. Az NMR és DSC adatokból nyert entalpiaváltozás összevetése alapján a letekeredésben a gyors csere mellett lassú konformációs átmenet(ek) is szerepet kap(nak). Különböző összetételű modell membránrendszerek és a ligandum moduláló hatásának tanulmányozását megkezdtük, és a következő munkaszakaszban kívánjuk folytatni.